बोलीं- गाड़ी सात-आठ बार पलटी खाई; वैभवी बाहर गिरी..जय फंसा रह गया
Sarabhai vs Sarabhai Actress Car Accident Death - Actress Fiance's Mother Speaks About Vaibhavi Upadhyay. 22 मई दिन सोमवार को एक्ट्रेस वैभवी उपाध्याय की सड़क हादसे में मौत हो गई। वे अपने मंगेतर जय गांधी के साथ हिमाचल प्रदेश की  पहाड़ियों में ट्रैवल करने गई थीं, जहां उनकी कार का एक्सीडेंट हो गया
22 मई दिन सोमवार को एक्ट्रेस वैभवी उपाध्याय की सड़क हादसे में मौत हो गई। वे अपने मंगेतर जय गांधी के साथ हिमाचल प्रदेश की पहाड़ियों में ट्रैवल करने गई थीं, जहां उनकी कार का एक्सीडेंट हो गया।
जय गांधी के पिता एक सफल बिजनेसमैन हैं। जय गांधी अपने पिता का बिजनेस संभालते हैं। जय के अलावा उनके परिवार में पिता सुरेश गांधी, मां जुगनू मोदी गांधी और छोटा भाई कुशाल गांधी है।
जय गांधी की मां जुगनू गांधी 1992 में मिस गुजरात और 2019 में मिसेज महाराष्ट्र ब्यूटी पेजेंट विनर रह चुकी हैं। जुगनू गांधी ने बेटे जय और होने वाली बहू वैभवी की दुर्घटना से लेकर कई सारे बिंदुओं पर दैनिक भास्कर के साथ बातचीत की है।
जय की मां ने बताया कैसा हुआ था एक्सीडेंट
गाड़ी का एक्सीडेंट कैसे हुआ? जवाब में जुगनू कहती हैं, 'जय से जब मेरी बात हुई तो उसने बताया कि उनकी गाड़ी सड़क पर एक साइड खड़ी थी और ट्रक को पास दे रही थी। तभी ट्रक ने उनकी गाड़ी को हल्की सी टक्कर मारी। टक्कर लगते ही गाड़ी कई पलटी खाते हुए खाई में गिर गई। जय ने बताया कि वैभवी गाड़ी से कब बाहर निकल गई उसे पता ही नहीं चला।
हमें इस घटना की जानकारी सबसे पहले 22 मई को मिली। जय के पिता के पास फोन आया कि ऐसी घटना हुई है। जय के पिता, वैभवी के भाई और बहन के साथ फ्लाइट से चंडीगढ़ रवाना हो गए। वहां से बाई रोड घटनास्थल पहुंचे।'
ट्रक की टक्कर से सात-आठ बार कार पलटी, वैभवी गाड़ी से बाहर गिरी
जुगनू ने बताया कि वैभवी की मौत मौके पर ही हो गई थी। उन्होंने कहा, 'एक्सीडेंट होने के बाद वैभवी गाड़ी से निकल गई। गाड़ी ने सात-आठ बार पलटी खाई होगी। गाड़ी करीब 50 फिट अंदर खाई में गिर गई थी। वैभवी ने मौके पर ही दम तोड़ दिया। वहीं दूसरी तरफ जय गाड़ी में फंसा रह गया था। उसे कैसे-कैसे करके गाड़ी से बाहर निकाला गया था।
जय को वहां मौजूद गांव वाले हॉस्पिटल लेकर गए। तब तक उसे बताया नहीं गया था कि वैभवी की डेथ हो चुकी है। पता चलते ही जय कांपने लगा। इतनी कम उम्र में ऐसा हादसा होना किसी को भी तोड़ सकता है।
दिसंबर में होनी थी जय और वैभवी की शादी
जुगनू के मुताबिक, वैभवी का हमेशा उनके घर में आना-जाना था। वो बहुत प्यारी बच्ची थी। सबके साथ घुल-मिल जाती थी। फरवरी 2023 में दोनों की सगाई हुई थी और दिसंबर में दोनों शादी करने वाले थे। शादी को पहले मई में रखा गया था लेकिन वैभवी के मां-पिता के ऑस्ट्रेलिया जाने की वजह से प्लान आगे के लिए टल गया।
वैभवी को लेकर जय के घरवालों को नहीं था कोई ऐतराज
वैभवी के एक्ट्रेस होने और उनकी उम्र जय से ज्यादा होने की वजह से परिवार को कोई ऐतराज था। जवाब में जुगनू कहती हैं, 'ऐतराज की तो बात ही नहीं है। मैं भी एक एक्ट्रेस हूं तो मेरी बहू के एक्ट्रेस होने से मुझे क्या दिक्कत होगी।'
सोशल मीडिया पर कुछ न्यूज आई थीं, जिनमें कहा गया कि जय, वैभवी के अंतिम संस्कार में शामिल नहीं हुए थे। जवाब में जुगनू ने कहा. 'ये सरासर गलत खबर है। जय वैभवी की अंतिम संस्कार की पूरी प्रक्रिया में शामिल रहा था।
जय फिलहाल ठीक है, और ज्यादातर समय वैभवी के घर पर रहता है
जुगनू से जब जय की वर्तमान स्थिति के बारे में पूछा गया तो उन्होंने कहा, 'जय फिलहाल ठीक है, लेकिन बुरी तरह डरा हुआ है। वो ज्यादातर टाइम वैभवी के मां-बाप के साथ रहता है। वैभवी के मां बाप उसे यही समझाते हैं कि तुम गाड़ी चलाना मत छोड़ना। क्योंकि ऐसे हादसों के बाद इंसान बिल्कुल वो चीज करने से डरता है।
कई बड़ी फिल्मों में नजर आ चुकी हैं जुगनू
जुगनू कई सारे अच्छे प्रोजेक्ट में अभिनय कर चुकी हैं। उनकी चर्चित फिल्म "जयेश भाई जोरदार’, "कबाड़- द क्वाइन’ और ‘मणि बेन डॉट कॉम’, ‘हमारी देवरानी’, ‘भाकरवाड़ी’, ‘सजन रे झूठ मत बोलो’, ‘क्योंकि… तुम ही हो’ जैसे सीरियल रहे हैं। जुगनू गांधी की हिंदी फिल्म "कैंपस द मस्ती की पाठशाला’ और गुजराती फिल्म ‘प्रेम सगाई' जल्द आने वाली है।